Levente Lenģels

Levente Lenģels (;  Debrecena —  Budapešta) bija Ungārijas starptautiskais lielmeistars šahā (1964).

 Biogrāfija 
Šahu iemācījies spēlēt trīspadsmit gadu vecumā. 1960. gados bijis viens no spēcīgākajiem Ungārijas šahistiem. 1962. gadā dalījis pirmo vietu Ungārijas šaha čempionātā ar Lajošu Portišu, taču zaudējis viņam papildu maču.HUN-ch 17th Budapest 1962 Arī 1963. gada Ungārijas šaha čempionātā bijis otrais, bet 1964. gadā ieņēmis 3. vietu. 1964. gadā Amsterdamā piedalījies Pasaules šaha čempiona nosaukuma izcīņas starpzonu turnīrā, kurā ieņēmis 12. vietu. Uzvarējis starptautiskos šaha turnīros Zolingenē (1968) un Redžo Emīlijā (1972/73). Par panākumiem turnīros FIDE 1962. gadā Lenģelam piešķīrusi starptautiskā meistara (IM), bet 1964. gadā - starptautiskā lielmeistara (GM) nosaukumu.

Sekmīgi pārstāvējis Ungārijas komandu lielākajos komandu šaha turnīros:
 Pasaules šaha olimpiādēs piedalījies 6 reizes (1960-1970). Komandu vērtējumā izcīnījis sudraba (1970) un bronzas (1966) medaļas. Individuālajā vērtējumā izcīnījis bronzas (1962) medaļu;
 Eiropas komandu šaha čempionātā piedalījies 3 reizes (1961-1970). Komandu vērtējumā izcīnījis sudraba (1970) un 2 bronzas (1961, 1965) medaļas. Individuālajā vērtējumā izcīnījis bronzas (1965) medaļu;OlimpBase :: European Men's Team Chess Championship :: Levente Lengyel
 Pasaules studentu šaha čempionātā piedalījies 1956. gadā un komandu vērtējumā izcīnījis sudraba medaļu.OlimpBase :: World Student Team Chess Championship :: Levente Lengyel

Pēc profesijas bijis ekonomists.

 Atsauces 

 Ārējās saites 

Kategorija:1933. gadā dzimušie
Kategorija:2014. gadā mirušie
Kategorija:Hajdū-Biharas meģē dzimušie
Kategorija:Ungārijas šahisti